**Ministru kabineta noteikumu projekta**

**“Grozījumi Ministru kabineta 2016.gada 12.aprīļa noteikumos Nr.226** “**Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz precizēt Ministru kabineta 2016.gada 12.aprīļa noteikumos Nr.226 „Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” noteikto finansējumu, kā arī programmas īstenošanas nosacījumus.Ministru kabineta noteikumi stājas spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Ekonomikas ministrijas iniciatīvas saskaņā ar Attīstības finanšu institūcijas likuma 12.panta ceturto daļu un [Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma](http://likumi.lv/ta/id/) [20.pant](http://likumi.lv/ta/id/#p20)a 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo Ministru kabineta (turpmāk – MK) noteikumu grozījumu projektu tiek veikti tālāk minētie grozījumi 2016.gada 12.aprīļa noteikumos Nr.226 “Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai” (turpmāk – MK noteikumi Nr.226).1. **Pieejamā finansējuma izmaiņas**

Šobrīd MK noteikumos Nr.226 pieejamais finansējums ir 15 000 000 *euro*, tai skaitā Eiropas Reģionālās attīstības fonda (turpmāk – ERAF) finansējuma apjoms ir 13 000 000 *euro*.Projekts paredz **palielināt pieejamo ERAF finansējumu par 1 620 000 *euro.*** Ņemot vērā to, ka ne par visu 3.1.2.1.pasākuma “Riska kapitāls” īstenošanai pieejamo ERAF finansējumu 32 200 000 *euro* atbilstoši Ministru kabineta 2016.gada 2.augusta noteikumiem Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai” noteiktajam ir uzņemtas saistības (noslēgti līgumi ar finanšu starpniekiem), jo viens no akciju sabiedrības “Attīstības finanšu institūcija Altum” publiskajā iepirkumā atlasītajiem finanšu starpniekiem noteiktā termiņā nepiesaistīja minimālo nepieciešamo privāto līdzfinansējumu sēklas un sākuma riska kapitāla fondiem, kā to paredzēja ar to noslēgtais komandītsabiedrības līgums, un attiecīgi šis līgums tika lauzts, tad brīvā ERAF finansējuma daļa 1 620 000 *euro,* kas bija ieplānota sēklasnaudas ieguldījumu veikšanai, tiek novirzīta uz akcelerāciju fondu sēklasnaudas ieguldījumiem saimnieciskās darbības veicējos. Ņemot vērā to, ka MK noteikumu Nr.226 ietvaros publiskā iepirkumā tika atlasīti trīs finanšu starpnieki, tad attiecīgi katram sēklas kapitāla fonda apjoms tiek palielināts par 540 000 *euro*, kas ir publiskais finansējums jeb ERAF un fonda līmenī tiks piesaistīts privātais finansējums 20% apmērā jeb 135 000 *euro*, kopā katram sēklas naudas fonda apjomam veidojot 2 925 000 *euro*. Šāda finansējuma pārdale ir atbilstoša publiskā iepirkuma dokumentācijā ietvertajiem nosacījumiem, kā arī sēklas kapitāla fonda apjoma palielināšana turpinās risināt identificēto tirgus nepilnību, kas ir vērsta uz finansējuma pieejamības veicināšanu saimnieciskās darbības veicējiem, kur ieguldījumu mērķis ir tehnoloģiju attīstība. Finanšu starpnieka, ar kuru tika lauzts komandītsabiedrības līgums, investīciju stratēģija bija tieši vērsta uz tehnoloģisko saimnieciskās darbības veicēju atbalstīšanu, tādejādi, ņemot vērā izveidojušos situāciju, finansējuma pārdale uz akcelerācijas fondiem, kuru kopējā investīciju stratēģijas specializācija ir tieši tehnoloģiju attīstība, ir pamatots risinājums turpināt investīciju novirzīšanu šajā virzienā, lai mazinātu tirgus nepilnību, ko vairs nevar risināt ar iepriekš plānoto stratēģiju dēļ tā, ka netika izveidots sēklas/sākuma kapitāla fonds. Tāpat ar šī finansējuma pārdali tiek dota iespēja saimnieciskās darbības veicējiem, kuri saņēmuši pirmssēklas naudas ieguldījumi, pretendēt uz sēklasnaudas ieguldījumu, jo pašreizējais modelis paredz, ka šīs programmas ietvaros gandrīz 80% no pirmssēklas naudas ieguldījumu saņēmušiem saimnieciskās darbības veicējiem paliek bez iespējas tālāk piesaistīt nākamās kārtas investīcijas turpmākai attīstībai, kas atkal ir saistīts ar iepriekš aprakstīto izveidojošos situāciju (sēklas/sākuma kapitāla fonds, kura specializācija bija paredzēta uz tehnoloģiju attīstību, nav pieejams tirgū). Šis finansējums ir būtisks jaunajiem saimnieciskās darbības veicējiem, jo tehnoloģiju attīstības projektu īstenošana ir nepārprotami kapitālietilpīgs un laikietilpīgs process.Plānotās finansējuma izmaiņas neietekmēs darbības programmas “Izaugsme un nodarbinātība” noteikto 3.1.2.2.pasākuma iznākuma rādītāja i.3.1.2.bk (CO03) vērtību – “To komersantu skaits, kuri saņem finansiālu atbalstu, kas nav granti”. Jo šī pasākuma ietvaros tiek uzskaitīti unikālie komersanti, bet ar finansējuma pārdali netiek radīta iespēja piesaistīt jaunu unikālu uzņēmumu, jo sēklas naudas finansējumu var saņemt tikai tāds uzņēmums, kas ir saņēmis pirmssēklas naudas ieguldījumu.1. **Atbalsta nosacījumu precizēšana**
2. MK noteikumu Nr.226 12.4.punktā minētā kritērija izpilde ir attiecināma pret finanšu starpnieka abiem pārvaldītajiem fondiem, nevis katru atsevišķi. Skaidrojam, ka viens finanšu starpnieks pārvalda gan pirmssēklas ieguldījumu fondu, gan sēklas ieguldījumu fondu, kur turklāt ir nosacījums, ka sēklas naudas ieguldījumu var ieguldīt saimnieciskās darbības veicējā, ja tas ir saņēmis pirmssēklas naudas ieguldījumu.
3. MK noteikumu Nr.226 21.2.apakšpunkts tiek papildināts ar ierobežojumu atbalsta sniegšanai primārās lauksaimniecības ražošanas nozarei, jo pirmssēklas naudas ieguldījumu atbalsts tiek sniegts saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014) 22.pantu, savukārt izņēmums atbalstam primārās lauksaimniecības ražošanas nozarē ir noteikts tikai riska finansējuma atbalstam (Regulas Nr.651/2014 1.pielikuma 3.panta b) apakšpunkts);

Komisijas regulas Nr.651/2014 21.panta 14.punkta “c” un “d” apakšpunktā noteiktās prasības tiek ievērotas, jo jau uz pirmssēklas ieguldījuma piešķiršanas brīdi tiek vērtēta produkta dzīvotspēja un arī tiek identificēta izejas stratēģija. Tas nozīmē, ka finanšu starpnieki pieņem lēmumu par pirmssēklas naudas ieguldījumu, pamatojoties uz izvērtējumu par plānoto ieguldījumu, produkta aprakstu, plānoto indikatīvo izlietojumu, atbilstību investīciju stratēģijai u.c. Tad, kad tiek lemts par sēklas naudas ieguldījumu, tad finanšu starpnieki pārskata informāciju, kas tika sagatavota par pirmsēklas ieguldījumu, to papildinot ar aktuālāko informāciju gan par plānoto darījuma struktūru, gan juridisko struktūru, ieguldījuma veidu, tirgiem u.c., gan aktualizēta izejas stratēģija, ņemot vērā līdzšinējo produkta attīstību un turpmākās mērogošanas iespējas. Kā tika minēts, tad saistītais uzņēmums ārvalstīs tiek veidots turpmāko investoru piesaistei un noieta tirgus apgūšanai/ paplašināšanai, kur produkts joprojām ir tas pats, par kuru tika saņemts pirmssēklas naudas ieguldījums. Tādejādi riski nepalielinās, bet tiek paaugstināta saimnieciskā darbības veicēja vērtība, kā arī radīts lielāks potenciāls izejai.2. MK noteikumu Nr.226 25.punkts tiek precizēts, paredzot, ka pirmssēklas naudas ieguldījumus saimnieciskās darbības veicējos veic to “sākotnējai attīstībai”, tādejādi precizējot, ka minētie ieguldījumi nav paredzēti to “izveidei”, t.i., juridiskās personas izveidei un reģistrēšanai Uzņēmumu reģistrā. Ar pirmssēklas naudas ieguldījumiem finansē saimnieciskās darbības veicēja agrīnas stadijas produktu vai pakalpojumu (t.sk. prototipu), komandu un uzņēmējdarbības modeļu izstrādi, izpēti, novērtēšanu, apstiprināšanu un attīstīšanu, mārketinga pasākumus noieta tirgos, nākamo kārtu investoru piesaisti u.c. darbības, kas nepieciešamas agrīnas stadijas jaunuzņēmuma sākotnējai attīstībai;3. MK noteikumu Nr.226 27.3.apakšpunkts tiek precizēts, nosakot, ka saimnieciskās darbības veicējs ir reģistrējies attiecīgajā reģistrā ne agrāk kā trīs gadus pirms pieteikuma iesniegšanas finanšu starpniekam, tādējādi normu nosakot, ņemot vērā citās atbalsta programmās noteikto (piemēram, Ministru kabineta 2016.gada 31.maija noteikumiem Nr.328 “Noteikumi par mikroaizdevumiem un starta aizdevumiem”);4. MK noteikumu Nr.226 28. un 38.punkts tiek precizēts, nosakot, ka saimnieciskās darbības veicējs pirmssēklas naudas ieguldījumu var saņemt tikai tā paša fonda ietvaros, kurā tas saņem akcelerācijas programmas pakalpojumus, kā arī sēklasnaudas ieguldījumu var saņemt viena finanšu starpnieka pārvaldīto fondu ietvaros;5. MK noteikumu Nr.226 33.punkts tiek precizētas, nosakot, ka saimnieciskā darbības veicējs var saņemt pirmssēklas naudas ieguldījumu, ja akcelerācijas programmas laikā tā saimnieciskās darbības vieta ir Latvijā. Vienlaikus MK noteikumu Nr.226 33.punktā noteiktais nosacījums neierobežo saimnieciskās darbības veicēja tiesības izveidot saistītos uzņēmumus atbilstoši Regulas Nr.651/2014 1.pielikuma 3.panta 3.punktā minētajai definīcijai ārpus Latvijas Republikas, tādejādi nodrošinot saimnieciskā darbības veicēja turpmāko ieguldījumu piesaistes iespējas (nākamo kārtas investoru piesaiste) un noieta tirgus apgūšanu vai paplašināšanu. Sēklasnaudas atbalsta minimālais termiņš pēc atbalsta saņemšanas, kurā atbalsta saņēmējam saimnieciskās darbības vieta būtu jāsaglabā Latvijā: līdz nākamajai investīciju piesaistes kārtai (investora prasība jurisdikcijas maiņai) vai uzņēmējdarbības paplašināšanai eksporta tirgos, kas ir būtiski lielāki par Latvijas noieta tirgu, vai līdz sēklas ieguldījuma pilnīgai izlietošanai atbilstoši tā piešķiršanas mērķim.6. MK noteikumu Nr.226 37.punkts tiek precizēts, paredzot, ka sēklasnaudas ieguldījumu saimnieciskais darbības veicējs var saņemt, ja tā saimnieciskās darbības vieta ieguldījumu veikšanas laikā ir Eiropas Savienība un vismaz 50 % no kopējā fonda sēklasnaudas ieguldījuma apjoma tiek ieguldīts saimnieciskās darbības veicējos, ja tā saimnieciskās darbības vieta ieguldījumu veikšanas laikā ir Latvija;7. MK noteikumu Nr.226 38.punkts tiek precizēts, papildinot, ka sēklasnaudas ieguldījumu saimnieciskās darbības veicējs var saņemt pats saimnieciskās darbības veicējs vai tā saistītais uzņēmums (atbilstoši Regulas Nr.651/2014 1.pielikuma 3.panta 3.punktā minētajai definīcijai), ja saimnieciskās darbības veicējs ir saņēmis pirmssēklas naudas ieguldījumu, ko var saņemt, ja tā saimnieciskās darbības vieta ir Latvija. Ar normas precizēšanu tiek izpildīts MK noteikumu Nr.226 37.punktā noteiktais, ka var tikt veikti ieguldījumi saimnieciskās darbības veicējā, ja tā saimnieciskās darbības vieta ieguldījumu veikšanas laikā ir Eiropas Savienība. Šāda iespēja nepārprotami dod iespēju saimnieciskās darbības veicējiem piesaistīt ārvalsts kapitālu turpmākai attīstībai un eksportēt tā produktu ārpus Latvijas robežām, palielinot ieguldījuma vērtību, kas var nodrošināt augstāku atdevi ieguldījuma realizēšanā;8. MK noteikumu Nr.226 41.punkts tiek papildināts, paredzot , ka fonda līmenī privātie fonda dalībnieki piedalās ar savu līdzfinansējumu vismaz 10% apmērā. Minētais nosacījums ir izpildīts publiskās iepirkuma procedūras ietvaros un saskaņā ar noslēgto komandītsabiedrības līgumu. Sēklasnaudas ieguldījuma līmenī nepieciešamais privātais līdzfinansējums ir noteikts MK noteikumu Nr.226 42.punktā. MK noteikumu Nr.226 41.punkts tiek redakcionāli precizēts, paredzot, ka fonda līmenī privātie fonda dalībnieki piedalās ar savu līdzfinansējumu vismaz 10% apmērā. Minētais nosacījums ir izpildīts publiskās iepirkuma procedūras ietvaros un saskaņā ar noslēgto komandītsabiedrības līgumu. Sēklasnaudas ieguldījuma līmenī (jeb saimnieciskā darbības veicēja līmenī) nepieciešamais privātais līdzfinansējums ir noteikts MK noteikumu Nr.226 42.punktā. Atbilstoši MK noteikumu ietvaram fondu veido sabiedrības Altum veiktais ieguldījums fonda pašu kapitālā un papildus to veido arī citi (privātie) fonda dalībnieki, t.sk. finanšu starpnieki, kuri iegulda fonda pašu kapitālā. MK noteikumu Nr.226 41.punkts ir noteicis minimālo privāto fonda dalībnieku finansējuma apjomu, kas ir jāiegulda, savukārt šo noteikumu 42.punktā ir noteikts līdzfinansējums, kas finanšu starpniekam ir papildu ir jāpiesaista sēklasnaudas ieguldījuma līmenī, izpildoties šajā punktā minētajiem atbilstības kritērijiem. 9. MK noteikumu projekts papildināts ar punktu 52.¹, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr.651/2014 prasības. 10. MK noteikumu projektā papildināts ar jaunu grozījumu MK noteikumu Nr.226 19.punktā dēļ Covid-19 ietekmes. 2020.gada 2.jūlija Komisijas regulas (ES) 2020/972 2.panta 1.punkta 2.apakšpunkts, ar ko paredz grozījumus Regulas (ES) Nr. 651/2014 1.panta 4. punkta c) apakšpunktā nosaka atvieglotus nosacījumus attiecībā uz uzņēmumiem, kas Covid-19 uzliesmojuma dēļ kļuvuši par grūtībās nonākušiem uzņēmumiem, attiecīgi ir precizēts MK noteikumu Nr.226 19.4. apakšpunkts.11. Sabiedrība Altum ir sagatavojusi programmas ietekmes, risku un sagaidāmo zaudējumu, finansiālo rezultātu izvērtējamu saskaņā ar Attīstības finanšu institūcijas likuma 12.panta trešo daļu. Saskaņā ar riska novērtējumu ir papildināts MK noteikumu Nr.226 4¹.punkts, papildinot to, ka no šī pasākuma atmaksu finansējuma var tikt segti programmas citi riski un kapitāla atdeve, t.sk. salāgojot normas ar citām atbalsta programmām, lai nodrošinātu vienādu pieeju finanšu instrumentu programmās.12. Ņemot vērā, ka pasākuma ietvaros ir paredzēts pieļaut atbalsta kumulāciju, noteikumu projekts tiek papildināts ar normu, kas nosaka dokumentus, kas jāiesniedz pretendentam, lai atbalsta sniedzējs varētu izvērtēt kumulācijas nosacījumu ievērošanu. Vienlaikus korektai uztveramībai tiek precizēts MK noteikumu Nr.226 51.punkts, kas paredz speciālas prasības attiecībā uz atbalsta kumulāciju un kas izriet no ES fondu regulējuma. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar šī projekta virzību būs nepieciešami grozījumi Ministru kabineta 2016. gada 2. augusta noteikumos Nr. 518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”.Noteikumu projekts tiks virzīts apstiprināšanai Ministru kabinetā vienlaicīgi vai pēc grozījumiem Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai". |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 Padomes 2006. gada 11. jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (turpmāk – Komisijas regula Nr.1083/2006)Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV" \t "_blank), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV" \t "_blank))  |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV" \t "_blank);
 |
| A | B | C | D |
| *Komisijas regulas Nr.651/2014 2.panta 18.punkts* | *Noteikuma projekta 4.punkts* | *Ieviests pilnībā* | *Neparedz stingrākas prasības* |
| *Komisijas regulas Nr. 651/2014 1.pielikuma 3.panta 3.punkts* | *Noteikuma projekta 13.punkts* | *Ieviests pilnībā* | *Neparedz stingrākas prasības* |
| *Komisijas regulas Nr. 794/2004 11. pantā* | *Noteikumu projekta 16.punkts* | *Ieviests pilnībā* | *Neparedz stingrākas prasības* |
| *Komisijas regulas Nr. 794/2004 10. pantā* | *Noteikumu projekta 16.punkts* | *Ieviests pilnībā* | *Neparedz stingrākas prasības* |
| *Komisijas regula Nr.* *651/2014 9.panta 1., 2. un 4.punkts* | *Noteikumu projekta 18.punkts* | *Ieviests pilnībā* | *Neparedz stingrākas prasības* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot projektu Ekonomikas ministrijas mājas lapā sabiedriskajai apspriešanai |
| 2. | Sabiedrības līdzdalība projekta izstrādē | Projekts ievietots Ekonomikas ministrijas mājas lapā. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

Bergholde, 67013203

Liene.Bergholde@em.gov.lv